Diari Oficial de la Generalitat Valenciana


Sumari del DOGV 3950, del 01-03-2001 (2001/1826)

RESOLUCIÓ de 23 de febrer de 2001, de la Universitat d'Alacant, per la qual es convoquen proves selectives per a l'ingrés en l'escala de tècnic mitjà d'aquesta universitat.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3950

Data del DOGV
:   01-03-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1826


Data del document
:   23-02-2001

Organisme emissor
:   Universitat d'Alacant

Tipus de document
:   Resolució

Descriptors 

:   * universitat
    * concurs administratiu
    * personal sanitari

RESOLUCIÓ de 23 de febrer de 2001, de la Universitat d'Alacant, per la qual es convoquen proves selectives per a l'ingrés en l'escala de tècnic mitjà d'aquesta universitat. [2001/M1826]
  
D'acord amb el que disposa l'Estatut d'aquesta universitat, aprovat pel Decret 107/1985, de la Generalitat Valenciana, de 22 de juliol (Diari Oficial de la Generalitat Valenciana de 26 de setembre), a fi d'atendre les necessitats de personal d'administració i serveis, aquesta universitat, fent ús de les competències que li atribueixen l'article 18 de la Llei 11/1983, de Reforma Universitària, en relació amb l'article 3. 2 e) d'aquesta mateixa llei, i l'Estatut d'aquesta universitat, acorda convocar proves selectives per a l'ingrés en l'escala de tècnic mitjà de la Universitat d'Alacant, segons aquestes
  
Bases
  
Primera. Normes generals
  
1.1 Es convoquen proves selectives per a proveir 1 plaça de l'escala de tècnic mitjà (codi B01), pel sistema general d'accés lliure, per a ocupar un lloc d'administració especial, en el Servei de Prevenció.
  
1.2 A aquesta convocatòria seran aplicables el Text Refós de la Llei de la Funció Pública Valenciana, de 24 d'octubre de 1995 (tal com el va publicar la Resolució de 23 de novembre de 1995), modificat per la Llei 8/1995, de 29 de desembre, de Mesures Fiscals, Administratives i d'Organització de la Generalitat, per la Llei 14/1997, de 26 de desembre, de Mesures de Gestió Administrativa i Financera i d'Organització de la Generalitat, i per la Llei 10/1998, de 28 de desembre de 1998, de Mesures Fiscals, de Gestió Administrativa i Financera i d'Organització de la Generalitat Valenciana, el Decret 107/1985, de 22 de juliol, del Consell de la Generalitat, que aprova l'Estatut de la Universitat d'Alacant (DOGV de 26 de setembre), i el Decret 33/1999, de 9 de març, que aprova el Reglament de Selecció, Provisió de Llocs de Treball i Carrera Administrativa del personal comprès en l'àmbit d'aplicació de la Llei de la Funció Pública Valenciana.
  
1.3 El procediment de selecció dels aspirants serà el de concurs oposició. L'oposició estarà formada pels exercicis següents:
  
Primer exercici. De caràcter obligatori i eliminatori, consistirà en la realització d'un qüestionari amb 4 respostes alternatives en cada pregunta, de les quals només una serà la correcta, en què caldrà respondre preguntes relacionades amb la totalitat del programa. Aquest exercici contindrà, com a màxim, un 20% del total de les preguntes referents a la part I del temari. Constarà, com a màxim, de 125 preguntes, i la durada no podrà ser superior als 90 minuts. Es valorarà de 0 a 10 punts. Cada pregunta contestada erròniament tindrà una penalització d'un terç sobre les correctes, i les respostes en blanc no puntuaran.
  
Per a superar aquest exercici serà necessari arribar a la puntuació mínima que determine el tribunal i que serà, com a mínim, de 5 punts.
  
Segon exercici. De caràcter obligatori i eliminatori, consistirà en un exercici de preguntes concretes de resposta breu, que contindrà 20 preguntes referents als temes de la part II de l'annex I. La durada no podrà ser superior a 1 hora. Es valorarà de 0 a 10 punts.
  
Per a superar aquest exercici serà necessari arribar a la puntuació que determine el tribunal, que en cap cas no podrà ser superior a 5 punts.
  
Tercer exercici. De caràcter obligatori i eliminatori. Consistirà en la resolució de dos supòsits pràctics que els aspirants hauran d'elegir d'entre tres proposats pel tribunal, sobre les matèries del temari que figura en la part II de l'annex I.
  
En aquesta prova es valorarà el rigor analític, la sistemàtica i la claredat d'idees amb vista a l'elaboració d'una solució raonada.
  
La durada no podrà ser superior a 1 hora. Cada supòsit es valorarà de 0 a 5 punts.
  
Per a superar aquest exercici serà necessari arribar a la puntuació que determine el tribunal i que serà, com a mínim, de 2,5 punts en cadascun dels dos supòsits.
  
Quart exercici. De caràcter obligatori i no eliminatori, consistirà en dues fases:
  
Primera fase: realització d'una prova de traducció directa d'un idioma dels següents: anglès, francès o alemany, a elecció dels aspirants, sense ajuda de diccionari. El text serà el mateix per a cadascun dels idiomes. Es valorarà de 0 a 2 punts.
  
Segona fase: exercici de coneixements de valencià. Consistirà en una prova de traducció directa sense ajuda de diccionari. Es valorarà de 0 a 4 punts.
  
1.4 Fase de concurs. Es valoraran els mèrits acreditats fefaentment pels aspirants que hagen superat la fase d'oposició. El concurs, que no tindrà caràcter eliminatori, farà referència a aptituds, coneixements i experiència dels candidats d'acord amb el barem següent:
  
Formació: 2 punts com a màxim per cursos de contingut relacionat directament amb el treball que s'ha de dur a terme i que hagen estat impartits per l'administració o bé per centres amb conveni o concertats amb aquella, a raó de:
  
- 0,1 punts per a cursos entre 15 i 49 hores, i
  
- 0,2 punts per a cursos de 50 hores o més.
  
Quan els cursos siguen impartits, es valoraran el doble, però caldrà mantenir el màxim de l'apartat.
  
En tot cas no seran valorats, per exigir-se el coneixement de la matèria en la fase d'oposició, els cursos següents:
  
- Cursos de legislació, la matèria dels quals estiga compresa en el programa de la convocatòria.
  
- Cursos de valencià.
  
- Cursos d'idiomes.
  
Experiència: 4 punts, com a màxim, a raó de:
  
- 0,25 punts per cada semestre de servei complet en llocs afins en qualsevol administració distinta de la Universitat d'Alacant. Fins a un màxim d'1 punt.
  
- 0,50 punts per semestre complet de servei en llocs amb funcions afins en la Universitat d'Alacant. Fins a un màxim de 3 punts.
  
Les fraccions superiors a 6 mesos i inferiors a 12 no es valoraran.
  
1.5 La qualificació resultant de la totalitat dels exercicis vindrà determinada per la suma de puntuacions obtingudes en cadascun d'aquests.
  
Amb el resultat de l'últim exercici de la fase d'oposició, el tribunal farà pública la relació d'aspirants que, per haver superat tots els exercicis eliminatoris, han de passar a la fase de concurs i els citarà perquè, en el termini de 10 dies hàbils, comptadors a partir de l'endemà de la publicació de les qualificacions, presenten la documentació acreditativa dels mèrits i l'experiència previstos en la base 1.4, en el Registre General de la Universitat d'Alacant o en qualsevol de les formes establides per l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener.
  
No seran valorats els mèrits que no es troben suficientment acreditats ni s'admetrà documentació presentada fora de termini.
  
1.6 En finalitzar el termini de presentació de documentació establit en la base anterior, el tribunal publicarà en el tauler d'anuncis de l'edifici de Rectorat la llista provisional de valoracions de la fase de concurs i concedirà un termini de deu dies hàbils, comptadors a partir de l'endemà de la publicació d'aquesta llista, perquè els interessats formulen les reclamacions i les esmenes que consideren pertinents en relació amb el seu barem.
  
1.7 En haver estat resoltes les possibles al·legacions i esmenes, el tribunal dictarà una resolució en què fixarà la relació definitiva d'aspirants que hagen superat el procés selectiu i que seran proposats per a ser nomenats funcionaris.
  
Per a confeccionar aquesta relació se sumaran les qualificacions obtingudes per cada aspirant en la fase d'oposició i en la fase de concurs. A continuació s'ordenaran de major a menor puntuació, i la relació serà interrompuda quan el nombre d'aspirants coincidisca amb el nombre de places convocades, sense que en cap cas puga contenir un nombre superior al de places convocades.
  
En cas d'empat entre aspirants, l'ordre s'establirà segons la major puntuació obtinguda per cada aspirant en el tercer exercici; en segon lloc, si es manté l'empat, caldrà atenir-se a la major puntuació en el segon exercici; en tercer lloc, si es manté l'empat, caldrà atenir-se a la major puntuació en el primer exercici. Si continua l'empat, caldrà atenir-se a la major puntuació en la fase de concurs. En última instància, l'ordre serà establert mitjançant sorteig públic.
  
En el supòsit que cap aspirant no aprove, la plaça serà declarada deserta.
  
1.8 Les proves selectives començaran a partir del dia 15 d'abril de 2001.
  
Segona. Requisits dels candidats
  
2.1 Per a ser admès a la realització de les proves selectives, els aspirant hauran de reunir els requisits següents:
  
2.1.1 Ser espanyol o nacional dels estats membres de la Unió Europea o nacional d'aquells estats als quals, en virtut dels tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Comunitat Europea. També podran participar-hi el cònjuge, els descendents i els descendents del cònjuge dels espanyols i dels nacionals d'altres estats membres de la Unió Europea, sempre que no estiguen separats de dret ni siguen menors de 21 anys o majors d'aquesta edat que visquen a càrrec seu. Aquest últim benefici serà igualment d'aplicació a familiars de nacionals d'altres estats quan ho prevegen els tractats internacionals fets per la Comunitat Europea i ratificats per Espanya.
  
2.1.2 Tenir complits els 18 anys i no haver arribat a l'edat de jubilació.
  
2.1.3 Tenir o estar en condicions d'obtenir el títol d'Ajudant Tècnic Sanitari d'Empresa o DUE d'Empresa. En el cas de titulacions obtingudes en l'estranger, caldrà tenir la credencial que acredite l'homologació del títol.
  
2.1.4 Tenir una formació mínima amb el contingut especificat en el programa a què fa referència l'annex IV del Real Decret 39/1997, Reglament dels serveis de prevenció, amb una durada mínima de 600 hores (especialitat en Ergonomia).
  
2.1.5 No patir cap malaltia o discapacitació que impedisca l'exercici de les funcions públiques.
  
2.1.6 No haver estat separat mitjançant expedient disciplinari del servei de qualsevol administració o lloc de treball públic, ni estar inhabilitat penalment per a l'exercici de funcions públiques. En el cas d'aspirants que no tinguen la nacionalitat espanyola, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
2.2 Tots els requisits enumerats en la base 2.1 han de complir-se el dia que acabe el termini de presentació de sol·licituds i mantenir-los fins al moment de presa de possessió com a funcionari de carrera.
  
Tercera. Sol·licituds
  
3.1 Les persones que vulguen prendre part en aquestes proves selectives hauran de fer-ho constar en una instància que els serà facilitada gratuïtament en el Registre General de la universitat (edifici de Rectorat), que figura com a annex IV a aquesta convocatòria, i acompanyar-la amb el comprovant bancari d'haver abonat els drets d'examen, establerts en 2.350 pessetes. Aquests drets d'examen s'hauran d'ingressar en el compte corrent 0540004-64 de la CAM, oficina 3191, del campus de Sant Vicent, tot i que hom podrà fer l'ingrés a través d'altres oficines bancàries.
  
3.2 Les sol·licituds hauran de ser presentades en el Registre General de la Universitat, en el termini de 20 dies naturals, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. Les sol·licituds podran ser presentades de les maneres que estableix l'article 38.4 de la Llei 30/1992, de 26 de novembre.
  
3.2.1 Caldrà acompanyar les sol·licituds amb una fotocòpia del DNI. Els aspirants que no tinguen la nacionalitat espanyola i que tinguen dret a participar-hi hauran de presentar una fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure o estar a càrrec del nacional d'un altre estat amb qui tenen aquest vincle. Així mateix, hauran de presentar una declaració d'aquest en què conste que no està separat de dret del seu cònjuge i, si s'escau, del fet que l'aspirant viu o està a càrrec seu.
  
3.3 En cap cas el tràmit de pagament en l'oficina bancària no podrà ser substitutiu de l'esmentat tràmit de presentació, ni en el temps ni en la forma, de la sol·licitud davant l'òrgan expressat anteriorment.
  
3.4 L'aspirant haurà de seguir les instruccions següents per a formalitzar la sol·licitud:
  
3.4.1 En el quadre de la sol·licitud destinat a Forma d'accés, els aspirants haurà de posar ?L?, segons les instruccions de l'anvers de la instància.
  
3.4.2 Els aspirants hauran de consignar l'idioma a què fa referència la primera fase del quart exercici en el quadre A) de l'epígraf Dades que cal consignar segons les bases de la convocatòria de la sol·licitud.
  
3.4.3 Els aspirants hauran de fer constar si volen fer els exercicis del procés selectiu en valencià en el quadre B) de l'epígraf Dades que cal consignar segons les bases de la convocatòria de la sol·licitud. Si no s'emplena aquest quadre, s'entendrà que opten per fer els exercicis en castellà.
  
3.4.4 Els aspirants amb minusvalideses que vulguen sol·licitar adaptació hauran d'indicar-ho en la sol·licitud, per a la qual cosa caldrà utilitzar el quadre número 6 d'aquesta i expressar en el quadre número 7 les possibles adaptacions de temps i mitjans per a fer els exercicis en què aquesta adaptació siga necessària. Així mateix, hauran d'adjuntar a la sol·licitud i portar als exercicis per als quals es concrete l'adaptació el corresponent certificat acreditatiu de la minusvalidesa o discapacitat, a fi de fer efectiva, si s'escau, aquesta petició.
  
3.4.5 Els aspirants hauran d'indicar, en el quadre de la sol·licitud destinat a Cos/escala/categoria, tècnic mitjà, i en el codi, B02.
  
3.5 Els simples errors de fet que es pogueren col·legir de la sol·licitud com a tals podran ser resolts en qualsevol moment, d'ofici o a petició de la persona interessada.
  
Quarta. Admissió d'aspirants
  
4.1 En acabar el termini de presentació d'instàncies, el gerent de la Universitat d'Alacant dictarà una resolució que serà publicada en els taulers d'anuncis de l'edifici de Rectorat de la Universitat i en el DOGV, que contindrà la relació provisional d'admesos i exclosos, amb indicació de la causa d'exclusió.
  
4.2 Els aspirants exclosos disposaran d'un termini de 10 dies hàbils, comptadors a partir de l'endemà de la publicació de la resolució en el Diari Oficial de la Generalitat Valenciana, per a poder resoldre el defecte que n'haja motivat l'exclusió.
  
4.3 En concloure aquest termini, es publicarà una resolució que, a més de declarar aprovada la relació definitiva d'admesos i exclosos, indicarà el lloc, la data i l'hora de començament del primer exercici, amb una antelació, mínima de 15 dies hàbils. Aquesta resolució es publicarà en el tauler d'anuncis de l'edifici de Rectorat i en el Diari Oficial de la Generalitat Valenciana.
  
Cinquena. Tribunals
  
5.1 Els membres del tribunal i els seus assessors estaran subjectes, en règim i funcionament, al que estableix l'article 22 i següents de la Llei 30/1992 de Règim Jurídic de les Administracions Públiques i del Procediment Administratiu Comú, a les causes generals d'abstenció i recusació contingudes en aquesta Llei i al que preveu l'article 8 del Decret 33/1999, de 9 de març, del Govern valencià, que aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.
  
Els membres del tribunal hauran de reunir, a més, els requisits previstos per l'article 13.4 del vigent Text Refós de la Llei de Funció Pública Valenciana.
  
5.2 Amb anterioritat a la iniciació de les proves selectives, si s'escau, es publicarà una resolució amb el nomenament de nous membres del tribunal en substitució dels que n'hagueren perdut la condició.
  
5.3 Amb la prèvia convocatòria del president, es constituirà el tribunal amb l'assistència del president i el secretari i, com a mínim, la meitat dels membres titulars o suplents.
  
5.4 Durant el procés selectiu, el tribunal resoldrà tots els dubtes que puguen sorgir en l'aplicació d'aquestes normes, i també tot el que calga fer en els casos no previstos.
  
5.5 El tribunal podrà disposar la incorporació als seus treballs d'assessors especialistes per a les proves corresponents dels exercicis que consideren pertinents; la tasca d'aquests assessors estarà limitada a prestar la seua col·laboració en les respectives especialitats tècniques. La designació d'aquests assessors haurà de ser comunicada al rector de la universitat.
  
5.6 El tribunal qualificador adoptarà les mesures necessàries, en els casos que calga, perquè els aspirants amb minusvalideses tinguen condicions similars per a fer els exercicis a la resta de participants. En aquest sentit, caldrà establir les adaptacions possibles en temps i mitjans per a fer els exercicis. Si en qualsevol moment del procés selectiu el tribunal tinguera dubtes sobre la capacitat d'un aspirant per a dur a terme les activitats que fan habitualment els funcionaris de l'escala a què fan referència aquestes proves, podrà demanar el corresponent dictamen dels òrgans competents de la comunitat autònoma corresponent. En aquest cas, l'aspirant podrà participar condicionalment en el procés selectiu i quedarà en suspens la resolució definitiva sobre l'admissió o exclusió de les proves fins a la recepció del dictamen.
  
5.7 El tribunal qualificador de les proves adoptarà les mesures oportunes per a garantir que els exercicis de la fase d'oposició siguen corregits sense que es conega la identitat dels aspirants. Seran exclosos de les proves els opositors en els fulls d'examen dels quals figuren noms, traços, marques o signes que permeten conèixer-ne la identitat.
  
5.8 A l'efecte de comunicacions i altres incidències, el tribunal tindrà la seu en la Unitat de Selecció i Formació de la Universitat, campus de Sant Vicent del Raspeig, telèfon 898 66 62 49.
  
5.9 Els membres del tribunal percebran les gratificacions per assistències fixades pel Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris (DOGV de 17 de febrer de 1997).
  
5.10 En cap cas el tribunal no podrà proposar un nombre superior d'aspirants al de places convocades.
  
5.11 El tribunal s'haurà d'ajustar a la composició següent:
  
Tribunal titular:
  
President: el rector de la Universitat d'Alacant o la persona en qui delegue.
  
Dos representants de l'administració, un dels quals farà de secretari, i l'altre, de vocal.
  
Dos representants de les organitzacions sindicals representatives en la Universitat d'Alacant, que faran de vocals.
  
Tribunal suplent:
  
Amb la mateixa composició.
  
Sisena. Desenvolupament dels exercicis
  
6.1 Els exercicis tindran lloc en les dependències de la Universitat d'Alacant, campus de Sant Vicent del Raspeig. El primer exercici es farà en el lloc, la data i l'hora que establisca la resolució a què es refereix la base 4.3.
  
6.2 Els aspirants seran convocats per a cada exercici en crida única. Els qui no hi compareguen seran exclosos de l'oposició i perdran el seu dret quan es presenten en els llocs de realització de les proves si han començat o si no hi assisteixen, tot i que siga degut a causes justificades.
  
6.3 En cada exercici, els aspirants hauran d'acreditar la seua identitat exclusivament mitjançant la presentació del DNI, el passaport o el permís de conduir, pel que fa als aspirants de nacionalitat espanyola. Els aspirants de nacionalitat no espanyola hauran d'acreditar la seua identitat mitjançant el document original que en el seu país s'expedisca a aquest efecte. L'incompliment d'aquest requisit per algun dels aspirants en determinarà l'exclusió de les proves. En cap cas seran vàlides les còpies o fotocòpies d'aquests documents.
  
6.4 En qualsevol moment els aspirants podran ser requerits pels membres del tribunal amb la finalitat d'acreditar la seua identitat.
  
6.5 Els aspirants hauran de seguir en tot moment les instruccions dels membres del tribunal o del personal ajudant o assessor durant la realització de les proves per a l'adequat desenvolupament d'aquestes.
  
6.6 Després de cadascuna de les proves, el tribunal publicarà, en els locals en què s'hagen fet i en el tauler d'anuncis de l'edifici de Rectorat d'aquesta universitat, la llista d'aspirants que les hagen superades.
  
6.7 El tribunal publicarà els successius anuncis de realització del segon exercici i dels restants en els locals en què s'haja fet el primer exercici, en el tauler d'anuncis de l'edifici de Rectorat i per qualsevol altre mitjà que es considere convenient per a facilitar-ne la màxima divulgació, amb 48 hores, almenys, d'antelació a la indicada per a començar els exercicis. Quan siga el mateix exercici, l'anunci de realització es farà amb 12 hores d'antelació, com a mínim.
  
6.8 En qualsevol moment del procés selectiu, si el tribunal té coneixement que algun dels aspirants no té la totalitat dels requisits exigits per aquesta convocatòria, amb la prèvia audiència de l'interessat, haurà de proposar-ne l'exclusió al rector de la universitat i comunicar-li, així mateix, les inexactituds o falsedats formulades per l'aspirant en la sol·licitud d'admissió a les proves selectives, als efectes procedents.
  
Contra l'exclusió de l'aspirant, hom podrà interposar recurs d'alçada davant la mateixa autoritat indicada en el paràgraf anterior.
  
Setena. Llista d'aprovats
  
En acabar el procés selectiu, el tribuna farà públiques en el Diari Oficial de la Generalitat Valenciana, i també el lloc o els llocs de realització de l'últim exercici i en el tauler d'anuncis de l'edifici de Rectorat, la relació definitiva d'aspirants que hagen superat el procés selectiu, que seran proposats per a nomenar-los funcionaris, per ordre de puntuació aconseguida, confeccionada segons el que preveu la base 1.7 d'aquesta convocatòria. El nombre d'aspirants en aquesta llista no podrà en cap circumstància ser superior al de places convocades.
  
Vuitena. Presentació de documents i nomenament de funcionaris
  
8.1 En el termini de 20 dies hàbils, comptadors a partir de l'endemà del dia en què es facen públiques les llistes definitives, els opositors hauran de presentar en el Registre General de la universitat els documents següents:
  
a) Fotocòpia del document nacional d'identitat o certificat de naixement expedit per l'organisme oficial corresponent. Els aspirants que no tinguen la nacionalitat espanyola, fotocòpia del document que acredite la seua nacionalitat i, si s'escau, els documents que n'acrediten el vincle de parentiu i el fet de viure o estar a càrrec del nacional o d'un altre Estat amb el qual tinguen aquest vincle. Així mateix, hauran de presentar declaració jurada o promesa de no estar separat de dret del seu cònjuge i, si s'escau, del fet que l'aspirant viu o està a càrrec seu.
  
b) Fotocòpia compulsada del títol acadèmic exigible segons aquesta convocatòria o certificat acadèmic que acredite haver fet tots els estudis per a obtenir-lo i acreditació suficient de la formació mínima exigida segons la base 2.1.4.
  
En el cas de titulacions obtingudes a l'estranger, caldrà presentar, a més del títol corresponent, la credencial que n'acredite l'homologació.
  
c) Declaració de no haver estat separat mitjançant expedient disciplinari de qualsevol administració o càrrec públic i de no trobar-se inhabilitat penalment per a l'exercici de les funcions públiques. Els aspirants que no tinguen nacionalitat espanyola, a més, hauran de fer una declaració de no estar sotmesos a sanció disciplinària o condemna penal que impedisca, en el seu estat, l'accés a la funció pública, segons els models que figuren com a annex II i annex III a aquesta convocatòria.
  
d) Certificat mèdic de no haver patit cap malaltia o defecte físic o psíquic que impedisca el desenvolupament de les funcions corresponents. A aquest efecte, els reconeixements es faran a través dels serveis mèdics del Servei de Prevenció de la Universitat d'Alacant.
  
8.2 Els qui no presenten la documentació de funcionaris de carrera o de personal laboral de plantilla estaran exempts de justificar documentalment les condicions i la resta de requisits ja provats per a obtenir el nomenament anterior, però hauran de presentar un certificat del ministeri o l'organisme de què depenguen per a acreditar aquesta condició, amb indicació del nombre de triennis, l'import i la data de compliment del trienni.
  
8.3 Els qui no presenten la documentació dins el termini fixat, tret dels casos de força major, o en els casos en què l'examen d'aquesta es deduïsca que no reuneixen algun dels requisits indicats en la base 2.1, no podran ser nomenats funcionaris i les seues actuacions quedaran anul·lades, sens perjudici de la responsabilitat en què hagen incorregut per falsedat en la sol·licitud inicial. La plaça no ocupada per l'aspirant que incórrega en els supòsits detallats en aquesta base quedarà vacant.
  
8.4 El president del tribunal enviarà una còpia certificada de la relació definitiva d'aprovats al rector de la universitat i proposarà el nomenament dels aspirants com a funcionaris de carrera. El nomenament dels aspirants com a funcionaris de carrera es farà per resolució de l'òrgan esmentat i es publicarà en el Diari Oficial de la Generalitat Valenciana.
  
8.5. La presa de possessió dels aspirants aprovats es farà en el termini d'un mes, comptador a partir de la data de publicació del seu nomenament en el Diari Oficial de la Generalitat Valenciana.
  
Novena. Acreditació de coneixements de valencià
  
9.1 L'acreditació dels coneixements de valencià dels aspirants que hagen superat les proves selectives, que disposa l'article 9.4 del Text Refós de la Llei de la Funció Pública Valenciana, podrà fer-se mitjançant la presentació d'algun dels documents següents:
  
- Títol de batxillerat o equivalent cursat a la Comunitat Valenciana, que indique la superació de les assignatures de valencià.
  
- Títol de l'Escola Oficial d'Idiomes corresponent al tercer curs de coneixements de valencià.
  
- Certificat del nivell mitjà de la Junta Qualificadora de Coneixements de Valencià.
  
9.2 Els qui no puguen acreditar aquests coneixements quedaran compromesos a fer-ho en el termini de dos anys o a fer els cursos que amb aquesta finalitat organitzen els organismes oficials competents.
  
Deu. Consulta de la pàgina web
  
Aquesta convocatòria i els actes que se'n deriven que requerisquen ser publicats podran ser consultats en el web de la Universitat d'Alacant en l'adreça: http://www.ua.es/va/normativa/empleo/oposiciones/indiceopo.html.
  
Onze. Norma final
  
Contra la convocatòria, les seues bases i tots els actes administratius que se'n deriven, els quals exhaureixen la via administrativa, hom pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la seua publicació, d'acord amb el que estableixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'article 22 de la Llei Orgànica 11/1983, de 25 d'agost, de Reforma Uiversitària i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament, es podrà interposar, en el termini d'un mes, comptador a partir de l'endemà del dia de la publicació d'aquesta convocatòria, un recurs potestatiu de reposició davant el rector, d'acord amb el que estableix l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener. Tot això sens perjudici que s'utilitze qualsevol altra via que es considere oportuna.
  
Davant les actuacions del tribunal, es podrà interposar un recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener, en el termini d'un mes, comptador des de l'endemà del dia de les seues publicacions o notificacions.
  
El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre'l.
  
Alacant, 23 de febrer de 2001.- El gerent: Manuel Bravo Lifante.
  
ANNEX I
  
Part I
  
Tema 1. L'Estatut d'Autonomia de la Comunitat Valenciana: significat i estructura. La Comunitat Valenciana segons l'Estatut d'Autonomia. La Generalitat Valenciana. Institucions de la Generalitat Valenciana. Institucions de la Generalitat Valenciana. Les Corts Valencianes. L'administració de la Generalitat Valenciana.
  
Tema 2. La Llei Orgànica 11/1983, de 25 d'agost, de Reforma Universitària.
  
Tema 3. La Llei 30/1992, de Règim Jurídic de les Administracions Públiques i del Procediment Administratiu Comú: àmbit d'aplicació i principis generals. Abstenció i recusació. Els interessats. De l'activitat de les administracions públiques. De les disposicions i els actes administratius. De les disposicions generals sobre els procediments administratius. De la revisió dels actes en via administrativa: revisió d'ofici. Recursos administratius.
  
Tema 4. La Llei de la Funció Pública Valenciana. Decret Legislatiu 3.231/1995, de 24 d'octubre de 1995.
  
Tema 5. L'Estatut de la Universitat d'Alacant: estructura de la universitat. Òrgans de govern i administració. Del professorat. Del règim econòmic i financer.
  
Tema 6. El Decret 33/1999, de 9 de març, del Govern Valencià, que aprova el Reglament de Selecció, Provisió de Llocs de Treball i Carrera Administrativa Del Personal comprès en l'àmbit d'aplicació de la Llei de la funció pública valenciana.
  
Tema 7. Incompatibilitats: la Llei 53/84, d'Incompatibilitats del Personal al Servei de les Administracions Públiques.
  
Part II
  
Tema 8. Conductes addictives. Tabaquisme. Alcoholisme. Altres dependències.
  
Tema 9. Malalties cardiovasculars. Epidemiologia. Diagnòstic. Tractament.
  
Tema 10. RCP. Vies venoses. Farmacologia en RCP. Obertura i aïllament de la via aèria. Ventilació assistida. Oxigenació. Aportament circulatori el RCP. Trastorns del ritme i la conducta cardíaca. Monitorització hemodinàmica de les vies arterials. Protocol d'actuació en la parada cardíaca. Cures intensives postreanimació. Mort sobtada i ressuscitament cardiopulmonar. Medicina intensiva extrahospitalària.
  
Tema 11. Transport medicalitzat. Introducció. Mitjans. Tipus.
  
Tema 12. Plans i procediments d'emergència. Pla Territorial d'Emergències de la Comunitat Valenciana. Pla Sanitari d'Emergències. Actuacions del grup sanitari. Catàstrofes i accidents de múltiples víctimes.
  
Tema 13. Politraumatismes. Epidemiologia. Tipus. Tractament.
  
Tema 14. Intoxicacions. Epidemiologia. Diagnòstic. Tractament. Intoxicacions més freqüents.
  
Tema 15. Dislipèmies i obesitat. Epidemiologia. Diagnòstic. Tractament.
  
Tema 16. Malalties de transmissió sexual. Epidemiologia. Diagnòstic. Tractament.
  
Tema 17. Hipertensió arterial. Epidemiologia. Diagnòstic. Tractament.
  
Tema 18. Malaltia pulmonar. Obstrucció crònica. Epidemiologia. Diagnòstic. Tractament.
  
Tema 19. Diabetis Mellitus. Epidemiologia. Diagnòstic. Tractament.
  
Tema 20. Accidents cerebrovasculars aguts. Epidemiologia. Diagnòstic. Tractament.
  
Tema 21. Ergonomia. Objectiu. L'ergonomia com a ciència i com a tècnica. L'ergonomia com l'eina de mà. L'ergonomia en la prevenció de caigudes d'altures: característiques de l'equip de protecció i classificació dels sistemes de connexió.
  
Tema 22. Llei de prevenció de riscos laborals. Formació del personal dels serveis de prevenció en la Comunitat Europea.
  
Tema 23. Reglament dels serveis de prevenció. Desenvolupament de competències de l'autoritat sanitària a la Comunitat Valenciana.
  
Tema 24. Condicions de treball en laboratoris. Disseny i distribució. Compartimentació davant el foc. Il·luminació. Pantalles de visualització de dades. Instal·lacions elèctriques. Gasos a pressió. Elements d'actuació i protecció. Emmagatzematge de productes químics i material de vidre.
  
Tema 25. Sistemes de control en laboratoris. Control d'operacions bàsiques. Tècniques generals de control de contaminants. Control ambiental en el laboratori. Treball amb mostres biològiques. Control de productes cancerígens, mutàgens i teratògens. Control de radioisòtops. Treball amb gasos a pressió. Maneig de productes líquids.
  
Tema 26. Manual d'autoprotecció. Guia per al desenvolupament del pla d'emergència contra incendis i d'evacuació en els locals i edificis: guia d'aplicació manual. Generalitats. Avaluació de riscos. Mitjans de protecció. Pla d'emergència. Implantació.
  
Tema 27. Protecció davant d'explosions:
  
- Fenòmens explosius. Generalitats, explosió química i efectes d'una explosió.
  
- Condicions perquè es produesca l'explosió o incendi.
  
- Inflamabilitat. Límits i punts d'inflamació.
  
- Reglament electrotècnic segons emplaçaments en classes i divisions de graus.
  
- Sistemes elèctrics de protecció.
  
Tema 28. Reglament sobre notificació de substàncies noves i classificació, envasament i etiquetatge de substàncies perilloses. Nomenclatura d'activitats molestes, insalubres, nocives i perilloses.
  
Tema 29. Radiacions ionitzants. Reglament sobre protecció sanitària contra radiacions ionitzants. Instal·lacions. Protecció personal i ambiental. Repercussions biològiques de les radiacions.
  
Radiacions electromagnètiques. Efectes biològics en l'home.
  
Tema 30. Reglament tècnic sanitari de menjadors col·lectius. Reglament de manipuladors d'aliments. Directiva 93/43/CEE relativa a la higiene dels productes alimentaris. Malalties transmeses pels aliments i els manipuladors d'aliments.
  
Tema 31. Disposicions mínimes de seguretat i salut relatives a la utilització pels treballadors d'equips de protecció individual.
  
Tema 32. Disposicions mínimes de seguretat i salut relatives a manipulació manual de càrregues que comporten riscos, especialment dorsolumbars. Treballadors que utilitzen equips que incloguen pantalles de visualització. Disposicions mínimes de seguretat i salut en els llocs de treball.
  
- Protecció dels treballadors relacionats amb agents biològics durant el treball.
  
- Protecció dels treballadors contra els riscos relacionats amb l'exposició a agents cancerígens durant el treball. Localitzacions tumorals i la seua relació amb agents industrials.
  
- Protecció dels treballadors enfront dels riscos derivats de l'exposició al soroll: l'audiometria en relació amb la freqüència. Suma de decibels. Espectre de freqüències. Instruments de mesura. Periodicitat per a les valoracions audiomètriques segons els valors mesurats. Classificació gradual de la sordesa social (SAL).
  
- Reglament tècnic sanitari per a la fabricació, comercialització i utilització dels plaguicides. Tipus de plaguicides. Efecte sobre la salut humana: epidemiologia. Intoxicació aguda i tractament. Càncer. Control biològic com a mètode preventiu.
  
- Alteracions de la veu. Prevenció de les disfonies. Funcionament vocal. Disfonia: classificació, etiologia i simptomatologia. Prevenció, tractament i pronòstic.
  
- Vacunacions en el món laboral. Vacunacions del personal investigador en àrees endèmiques de febre tifoide, febre groga i paludisme.
  
- VHB. Motius de la seua indicació. Significat de marcadors hepàtics. Pautes d'immunització. Protocol d'actuació davant un accident amb sang de malalt.
  
- TBC. Prevenció, quimioprofilaxi i vacunació. BCG. Protocol medicopreventiu per a la investigació de contactes laborals de tuberculosi.
  
- Normes reglamentades de caràcter mèdic per les quals es regeixen els reconeixements mèdics, el diagnòstic i la classificació de les malalties professionals dels productes químics següents: Pb, Cd, beril·li, benzè. Quadres clínics amb dret a reparació per la Seguretat Social. Normes per al reconeixement. Valors o patologies que determinen la no-aptitud per al treball en contacte amb aquests productes.
  
- Normes reglamentades de caràcter mitjà per les quals es regeixen els reconeixements mèdic, el diagnòstic i la classificació de les següents malalties professionals produïdes per agents microbiològics: carboncle, tètanus, leptospirosi, brucel·losi, tularèmia, tuberculosi bovina, paludisme i anquilostomiasi. Quadres clínics amb dret a reparació per la Seguretat Social. Normes per al reconeixement. Valors o patologies que determinen la no-aptitud per al treball amb contacte amb aquests productes.
  
- Normes reglamentades de caràcter mèdic per les quals es regeixen els reconeixements mèdics, el diagnòstic i la classificació de les següents malalties professionals produïdes per pols inorgànica: silicosi, asbestosi i asma professional. Quadres clínics amb dret a reparació per la Seguretat Social. Normes per al reconeixement. Valors o patologies que determinen la no-aptitud per al treball en contacte amb aquests productes.
  
- Normes reglamentades de caràcter mèdic per les quals es regeixen els reconeixements mèdics, el diagnòstic i la classificació de les malalties professionals dels productes químics següents: derivats halogenats d'hidrocarburs aromàtics, arsènic i els seus compostos, isocianats, fòsfor, àcid sulfihídric, mercuri i àcid nítric. Quadres clínics amb dret a reparació per la Seguretat Social. Normes per al reconeixement. Valors o patologies que determinen la no-aptitud per al treball en contacte amb aquests productes.
  
- Anàlisi econòmica dels espais de treball en oficina. Factors que convé estudiar. Dimensions del lloc, postura de treball i expressió del confort ambiental. Confort ambiental: ambient lluminós, sonor i tèrmic.
  
ANNEX II
  
Nom
  
amb domicili a
  
i document nacional d'identitat número
  
declare, a fi de ser nomenat/da funcionari/ària de l'escala
  
que no he estat separat/da del servei de cap administració pública i que no em trobe inhabilitat/da penalment per a l'exercici de funcions públiques.
  
Alacant,... d... de 200...
  
 ANNEX III
  
Nom
  
amb domicili a
  
i (document d'acreditació de nacionalitat) número
  
declare, a fi de ser nomenat/da funcionari/ària de l'escala
  
que no estic sotmés/esa a cap sanció disciplinària o condemna pena que m'impedisca, en el meu estat, l'accés a la funció pública.
  
Alacant, ... d... de 200...
  
Instruccions per a l'interessat
  
Instruccions generals
  
Escriviu només a màquina o amb bolígraf sobre una superfície dura i useu majúscules de tipus d'impremta.
  
Assegureu-vos que les dades siguen clarament llegibles en tots els exemplars
  
Eviteu doblegar el paper i fer-hi correccions, esmenes o ratllades
  
No escriviu en els espais ombrejats o reservats
  
No oblideu signar l'imprès
  
Instruccions particulars
  
1. Cos. Consigneu el text i, si s'escau, el codi del cos o escala que figura en la corresponent convocatòria
  
2. Especialitat, àrea o assignatura. Consigneu, si s'escau, el text i el codi de la convocatòria
  
3. Forma d'accés: consigneu la lletra majúscula prenent la que corresponga d'acord amb la clau següent:
  
Lletra Forma d'accés
  
L Lliure
  
P Promoció interna
  
C Lliure amb puntuació en fase de concurs
  
I Reserva per a interins
  
F Funcionarització personal laboral
  
Consigneu una «D» quan siga pel nombre de discapacitats establit en la convocatòria
  
4. Província d'examen. Consigneu el text i, si s'escau, el codi que figura en la convocatòria
  
5. Minusvalidesa. Marqueu amb una X
  
6. Drets d'examen. Consigneu l'import dels drets d'examen i número del compte corrent que assenyala la convocatòria, ja que és un imprès autoliquidatiu
  
Lliureu aquesta instància en el lloc assenyalat en la convocatòria